# data[].attributes.body
NAMA : JULIANNA LENNIE ANAK JANNIS
ANGKA GILIRAN : 2021032310012
NO. K. P. : 020405131032
KUMPULAN : PPISMP (BIBB)
KOD KURSUS : BIBB1094
NAMA KURSUS : FONETIK, FONOLOGI DAN SISTEM EJAAN BAHASA IBAN
NAMA PENSYARAH : ENCIK NGABONG ANAK KATOI
TARIKH HANTAR : 3 DISEMBER 2021
NAMA PENYEMAK : ENCIK NGABONG ANAK KATOI

# data[].attributes.body
Fonem Vokal : /a/, /i/, /o/, /u/, /e/, /ə/
Fonem Vokal Berglotis : /a'/, /i'/, /u'/
Fonem Diftong : /au/, /ai/, /ui/
Fonem Konsonan Tulen : /p/, /b/, /t/, /d/, /k/, /g/, /c/, /j/, /m/,  /n/,  /ɲ/, /ŋ/, /w/, /y/, /r/, /l/, /s/, /h/
Fonem Konsonan Injau : /f/, /v/, /x/, /z/

# data[].attributes.body
Fonem tu siti unit ke pemadu mit. Dalam jaku Iban, bisi tiga iti bansa fonem iya nya fonem vokal, fonem diftong enggau fonem konsonan. Ambika chunto, leka jaku mandi. Leka jaku mandi ngembuan enam iti fonem iya nya /m/, /a/, /n/, /d/ enggau /i/. Fonem tu enda semua iya bebida. Bisi mega fonem ke sebaka enggau pangan diri ari sukut munyi enggau pejalai angin. Semua fonem vokal bisi sura tang fonem vokal besekat glotis, konsonan tulen enggau konsonan injau bisi nya bemunyi enggau enda bemunyi. Pejalai angin ari lempuang lebuh nyadaka fonem vokal nadai tekat. Nya alai, munyi fonem vokal lebih rentang agi enti dibandingka enggau munyi fonem ke bukai. Pejalai angin ke pansut ari lempuang ungkup fonem ke bukai nya bisi tekat ba rengka artikulasyen. Ukai mina nya aja, semua munyi fonem vokal, fonem vokal beglottis enggau fonem konsonan injau pansut nengah rumbang nyawa. Semina munyi fonem konsonan tulen aja ke bisi pansut nengah rumbang idung.

# data[].attributes.headline
Fonem Vokal enggau Fonem Vokal Berglotis

# data[].attributes.subject
Fonem Vokal enggau Fonem Vokal Berglotis

# data[].attributes.body
Banding bida entara fonem vokal enggau fonem vokal berglotis :

- Kitai bela nemu fonem vokal enggau fonem vokal berglotis tu dua pekara ti bebida.
- Fonem vokal tu rentang agi munyi iya enti dibandingka enggau munyi fonem vokal berglotis.
- Kebuah pia, pejalai angin ke pansut ari lempuang lebuh nyadaka fonem vokal tu nadai tekat tang pejalai angin ke pansut ari lempuang lebuh kitai nyadaka munyi fonem vokal berglotis, iya bisi tekat. Tekat tu nyadi ba pita sura nyawa. Kesuh angin ke kuat ari lempung mejal tambit pintu pita sura nyawa tebuka. Nya alai, munyi fonem vokal berglotis nya enda ulih disadaka kitai inggar baka munyi fonem vokal.

# data[].attributes.body
Banding bida entara fonem vokal enggau fonem konsonan tulen sereta konsonan injau :
- Bida entara fonem tu endang nyenggala dipeda ari sukut pengerentang munyi lebuh nyadaka munyi fonem. Munyi fonem vokal lebih rentang agi ari munyi fonem konsonan baikka nya fonem konsonan tulen tauka fonem konsonan injau.
- Kebuah pia, laban pejalai angin lebuh nyadaka munyi fonem vokal ari lempuang nadai tekat. Tang, pejalai angin lebuh nyadaka munyi fonem konsonan tulen enggau konsonan injau bisi tekat ba rengka artikulasyen.
- Ukai mina nya aja, fonem vokal tu semina pansut nengah rumbang nyawa aja, tang fonem konsonan tu sekeda nya pansut nengah rumbang nyawa, sekeda agi pansut nengah rumbang idung.
- Kepenudi, semua munyi fonem vokal nya munyi ti besura. Munyi fonem konsonan ukai semua munyi nya munyi ti besura. Bisi ke sekeda nya munyi ti enda besura.

# data[].attributes.body
Banding bida entara fonem konsonan tulen enggau fonem konsonan injau :
- Konsonan tulen tu endang fonem konsonan ke bisi ba leka jaku Iban. Fonem konsonan injau tu nadai ba leka jaku Iban. Fonem tu bisi ba leka jaku Iban laban nginjau leka jaku ari bansa bukai.
- Pekara ke midaka dua iti tu iya nya jalai munyi tu pansut. Fonem konsonan tulen bisi ke pansut nengah rumbang nyawa, bisi ga ke bukai nya pansut nengah rumbang idung. Tang, semua fonem konsonan injau tu pansut nengah rumbang nyawa.

# data[].attributes.body
Bida entara fonem vokal enggau fonem diftong :
- Vokal bebida ari diftong laban diftong dipenyadi ari dua vokal ke berimbai. Fonem tu enti disebut enda tau diserara.
- Fonem vokal lebih rentang agi ari fonem diftong. Lebuh fonem diftong tu disadaka, munyi vokal keterubah lebih rentang agi ari munyi fonem vokal ke nangkan ke iya.

# data[].attributes.body
Ayat perintah endang nyenggala dikena kitai merintah tauka ngasuh orang ngereja pengawa. Pekara ti midaka ayat perintah tu iya nya intonasyen. Intonasyen ke dikena kitai nyadaka tiap ayat ba ayat perintah tu enda sebaka. Ambika banding, intonasyen ke dikena kitai nyadaka ayat asuh enggau ayat tagang. Ketebal agi, mayuh orang ngena intonasyen ke kasar lebuh nyebut ayat tu. Kebuah pia, laban ayat tu dikena kitai ngasuh orang ngereja pengawa sereta nagang orang. Taja pia, ayat tu mega ulih disadaka ngena intonasyen ke lembut baka kitai ke minta utai enggau ngelaluka orang. Intonasyen ayat pengelalu enggau ayat peminta endang ngena jaku ti siru sereta lembut. Kena nyimpulka utai ke udah ditulis aku ba atas nya, intonasyen ayat perintah tu mar diperatika laban iya nitihka orang ke nyebut nya.

# data[].attributes.body
Dalam jaku Iban, ayat perintah dibagi ngagai empat iti raban iya nya ayat asuh, ayat tagang, ayat pengelalu enggau ayat peminta. Ayat tu ayat ti dikena merintah tauka ngasuh orang ngereja pengawa ke ditujuka ngagai orang bukai.

# data[].attributes.body
Ayat asuh :
Ayat asuh dikena ngasuh orang ngereja pengawa. Subjek ba ayat asuh suah ditinggalka. Taja subjek ayat asuh dibuai, tang ayat tu udah ngembuan reti ti nemban. Ngengkahka subjek ba ayat asuh mega nadai penyalah. Ngaga tauka nulis ayat asuh mega bisi atur kediri empu. Atur ti keterubah iya nya jaku pengawa ke dikena dalam ayat asuh. Jaku pengawa ke dikena semina jaku pengawa transitif aja. Ayat nya tadi salah enti nyema jaku pengawa ke dikena dalam ayat nya diberi penambah. Taja pia, penambah ulih dibai enti  nyema jaku pengawa intransitif dikena dalam ayat asuh.
- Ambika banding ayat asuh :
i. Dom, buai uras ba dapur nya.
ii. Ambika kunchi ba atas mija din.

# data[].attributes.body
Ayat tagang :

Ayat tagang tu dikena nagang orang ari ngereja pengawa. Jaku tagang ditulis sebedau rambai jaku nama, rambai jaku pengawa, rambai jaku adjektif enggau rambai jaku penempat.
Chunto ayat tagang :
i. Anang inggar kita dia.
ii. Enda ibuh ngagai rumah kami agi, nuan.

# data[].attributes.body
Ayat Pengelalu :

- Ayat pengelalu tu dikena kitai ngelaluka penatai orang bukai. Ayat tu suah dikena kitai maya ngemai temuai tama ngagai bilik tauka mai sida makai tauka ngirup ba bilik kitai lebuh maya bisi pengerami tauka pengawa.
- Chunto ayat pengelalu :
i. Lalu kitu tama ngagai bilik kami.
ii. Irup mih ai ke udah disalin Umang nya.

# data[].attributes.body
Ayat peminta :

- Ayat peminta tu ayat ke dikena kitai lebuh minta utai ari orang. Ayat tu suah dikelai enggau jaku siru.
- Chunto ayat peminta :
i. Minta kita sengian dulu ngambika aku ulih nerangka pekara ke enda tau enda ditemu kita enggau lenak.
ii. Arapka nuan enda leju nemuai ngagai menua kami.

# data[].attributes.body
Dom, buai uras ba dapur nya.

# data[].attributes.body
Ambika aku kunchi ba atas mija din.

# data[].attributes.body
Anang inggar kita dia.

# data[].attributes.body
Enda ibuh ngagai rumah kami agi, nuan.

# data[].attributes.body
Lalu kitu tama ngagai bilik kami.

# data[].attributes.body
Irup mih ai ke udah disalin Umang nya.

# data[].attributes.body
Minta kita sengian dulu ngambika aku ulih nerangka pekara ke enda tau enda ditemu kita enggau lenak.

# data[].attributes.body
Arapka nuan enda leju nemuai ngagai menua kami.